sasicodes/solvari-1 huggingface dataset:
உலகின் இதர பகுதிகளின் இலக்கியத்தில் நிகழ்வனவற்றைக் கூர்ந்து கவனிப்பதிலும் தமிழ்ச் சிந்தனையில் புதிய கிளர்ச்சிகளை இனம் கண்டு கொள்வதிலும் தேர்ந்தவர்கள்.
சமூகத்தின் கூட்டுப் பொறுப்பான கலாச்சாரத்தின் ஆழ அகலங்களை இலக்கியத்தில் காட்ட கசட தபற வந்திருக்கிறது... எதையும் செய்யுங்கள் ஆனால் இலக்கியமாகச் செய்யுங்கள் என்று மட்டுமே கசடதபற சொல்லும்.
இலக்கியத்தின் பல்வேறு பிரிவுகளில் அது செய்த சாதனைகள் சோதனைகள் அது பெற்ற வெற்றிகள் தோல்விகள் குறித்து ஆராய்வது என் நோக்கம் அல்லகசடதபறவில் வெளிவந்த கவிதைகள் மட்டுமே இங்கு எனது கவனிப்புக்கு இலக்காகின்றன.
பெரிய அளவு டிம்மி சைஸ் கசடதபறவில் ஐந்து பக்கங்கள் வந்திருக்கிற அந்தக் கட்டுரை ஊன்றி உணர்வதற்குரிய சிந்தனைகளைத் தெளிவாகக் கூறுகிறது.
மனித ஜாதியின் வாழ்க்கை தனக்குத் தானே வகுத்துக் கொண்டே கட்டு திட்டங்களை மீறி அணையுடைத்து வெள்ளம் போலப் பெருகி ஓடிக்கொண்டு வருகிறது.
மனிதன் தனக்குள்தான் ஏற்படுத்திவைத்துக் கொண்ட கட்டுப்பாடுகள் வழி வந்த மரபுகள் எல்லாம் ஒவ்வொன்றாகத் தகரத் தொடங்கியிருக்கின்றன.
இன்றைக்கு வாழ்வும் அதன் ஒரு பகுதியான கலையும் மேலும் மேலும் சிக்கலாகி கிளையும் விழுதும் வேரும் இலையும் பூவும் காயும் விட்டு சிறிய விதை ஆலமரமானாற்போல ஆகி வருகிறபோது நான் ஓரளவு தான் வரையறைகளுக்கு மதிப்புக் கொடுக்க முடியும்.
மனிதன் புறவுலகத்தையும் பிற மனிதர்களின் செயல்களையும் கனவுப் பார்வையாகக் கவித்தது போதாதென்று தன் அகத்தூடும் அப்பார்வையைப் பிரயோகிக்கத் தொடங்கியிருக்கிறான்.
இவ்வாறு செய்யும்போது சில சமயம் பழைய முறைகள் தடையாக இருப்பதாகவோ அல்லது அவைகளால் இவனுக்குத் தேவையானபடி செய்ய இயலாமல் போவதாகவோ உணர்கிறான்.
இதை எல்லாம் வெளிக்காட்ட கலைஞனுக்கு ஆத்திரம் எண்ணிய திண்ணிய மண்ணிய புண்ணிய என்று கட்டங்கட்டும் வரம்புகட்டு உட்பட அவனுக்குப் பொறுமையில்லை என்பது மாத்திரமல்ல.
வியக்கும் அழகு ஒருபக்கம் ஏக்கம் மனமுறிவு பெருமூச்சு காதல் தத்துவம் கோபம் சந்தேகம் அறைகூவல் சமகால விமர்சனங்கள் தன் மனத்தையே குடைந்தெடுத்து ஆராயும் நேர்மை பாலுணர்ச்சி பொங்கல் ரேஷன் காந்தீயம் கம்யூனிஸம் அறச்சீற்றம் ஸ்வதரிசனம் டிவால்யுவேஷன் காலை இரவு நிலா வர்ணனைகள் கனவு மயக்கநிலைகள் ஞானம் உபதேசம் இறுமாப்பு மனமாறுதல் இப்படிப் பலபலபக்கங்கள் உண்டு.
கொச்சை மொழிப்பிரயோகங்கள் முதலியவை எப்படிப் புதுக்கவிதைக்கு வலுவேற்றுகின்றனவோ அதே போல அவை புதுக்கவிதையை பலவீனப்படுத்தும் சாதனங்களாகவும் அமைவதற்குச் சந்தர்ப்பங்கள் உண்டு என்பதை உணர்ந்து கவிஞன் விழிப்போடிருக்க வேண்டும்.
கவிதையா அன்றா என்று பாருங்கள் என்று கேட்கிறேனோ அதே போல படைப்பாளிகளுக்கு என்னையும் சேர்த்துத்தான் புதுக்கவிதை படைக்க வேணும் என்று நினைக்காமல் கவிதை செய்ய வேணும் என்று நினையுங்கள் என்று கூற விரும்புகிறேன்.
எப்படி யாப்பிலக்கணப்படி எழுதியதெல்லாம் கவிதையாகாதோ அப்படியே அவ்விலக்கணம் தப்பிப் பிறப்பதெல்லாம் புதுக்கவிதை ஆகிவிடாது.
பேசாப் பொருளைப் பேச நான் துணிகிறேன் என்பதோடு விளங்காப் பொருளை விளக்க நான் முயல்கிறேன் என்பதையும் நான் நினைவுறுத்திக் கொள்ளவேண்டும்.
படிமங்களையும் பிராய்டின் குறியீடுகளையும் கொட்டி நிரப்பி சொற்களை வெட்டி ஒட்டி புதுக் கவிதையின் உருவமில்லாத உருவத்தில் புரியாத்தன த்தையும் சேர்த்து நான் எழுதிவிட்டு அதைப் புதுக் கவிதை என்று உலாவவிட்டுவிட முடியும்.
நான் எழுதியிருப்பது கவிதைதானா அது எனக்கு விளங்குகிறதா என்று நானே உரைத்துப் பார்த்துக் கொண்டால்தான் நான் தோண்டியெடுத்திருப்பது தங்கமா கல்லா என்று எனக்குத் தெரியும் தங்கத்தின் மாற்று பார்ப்பது மற்றவர்கள் வேலை.
கசடதபறவின் முக்கியமான கவிஞர் ஞானக் கூத்தன் இவரது தனி நோக்கு கவிதையாற்றல் குறித்து நடை பற்றி எழுதுகையில் ஓரளவு சொல்லியிருக்கிறேன்.
சங்க காலக் கவி மோசிகீரனாரை வியந்து பாராட்டி இவர் எழுதிய நல்லகவிதை இவரது தனித்த பார்வைக்கும் கவிதையில் புதுமை சேர்க்கும் விருப்புக்கும் சான்று கூறியது.
கவிதைக்காக இவர் தேர்ந்து கொள்கிற விஷயப் புதுமையும் தான் உணர்ந்ததை நவீனமான பரிகாசத் தொனியோடு எடுத்துச் சொல்வதும்கவிதை சொல்லும் முறையில் புதுமைகளைக் கையாள்வதும் இவரது படைப்புகளுக்கு விசேஷ நயம் சேர்க்கின்றன கசடதபற ஞானக்கூத்தனின் வளர்ச்சிக்குப் பெரிதும் உதவியுள்ளது.
வெறும் ஆர்ப்பாட்டப் பிரசங்கிகள் வேஷம் போடும் போலித் தலைவர்கள் போக்கை நடை நாட்களிலேயே கிண்டல் செய்வதில் ஆர்வம் காட்டிய ஞானக்கூத்தன் கசடதபறவிலும் அதைத் திறமையாகச் செய்திருக்கிறார்.
எடுத்துக்காட்டு மயிலுக்கு வான்கோழி புலிக்குப் பூனை குதிரைக்குக் கழுதை குயிலுக்கு காக்கை கவிஞர்களுக் கெந்நாளும் பண்டிட் ஜீக்கள் என்று முடியும் யெதிரெதிர் உலகங்கள் படித்து ரசிக்கப்பட வேண்டிய நல்ல கவிதை.
சும்மா வேடிக்கையாகவும் கவிதை எழுதலாம் அது ரசமாகவும் அமையும் என்று நிரூபிக்கும் விதத்தில் ஞானக்கூத்தன் பல கவிதைகள் படைத்திருக்கிறார்.
தலைப்பு இல்லாமலே எட்டுக் கவிதைகள் மூன்று இரண்டு என்று பலவற்றை வெளியிட்டு அப்படி ஒரு மரபை உண்டாக்கிவிட முன் வந்தது கசடதபற.
முக்கியமான கருத்து எதையும் சொல்லாத வேடிக்கை எழுத்துக்கள் குழப்பம் உண்டாக்கு பவை எளிதில் புரிந்து கொள்ள முடியாதவை இரு பொருள் கொண்டவை நடப்புப் பாங்கானவை கனவுகள் மன வக்கிரங்களை உணர்த்துபவை போன்றவை.
புதுக்கவிதை புரியவில்லை என்ற பரவலான குறை கூறலுக்கு ஞானக்கூத்தனின் எட்டுக் கவிதைகளும் அத்தரத்து இதர படைப்புக்களும் தம் பங்கைச் செலுத்தியுள்ளன.
இந்த விதமான கவிதைகள் கடுமையான கண்டனங்களுக்கும் தீவிரத் தாக்குதல்களுக்கும் வியப்புரை விரிவுரை விளக்கவுரை முதலியவற்றுக்கும் இடமளித்துள்ளன.
வாசகர்களைக் குழப்ப வைக்க வேண்டும் அதிர்ச்சி ஷாக் அடையும்படி பண்ணவேண்டும் என்ற எண்ணத்தோடு குறும்புத் தனமாகவும் குதர்க்கமாகவும் ஞானக்கூத் தனது கவிதையாற்றல் அவ்வப்போது விளையாட விரும்புகிறது என்றே எனக்குத் தோன்றுகிறது.
எதையும் சொல்லலாம் எழுத்தில் சொல்லக்கூடாது என்று மூடி மறைக்கப்பட வேண்டிய ரகசியங்களோ அசிங்கங்களோ கிடையவே கிடையாது வாழ்க்கையில் இருப்பவற்றை நி்கழ்வனவற்றை ஏன் எழுத்திலும் காட்டக்கூடாது என்ற நோக்கு எல்லா நாடுகளிலும் எல்லா மொழிகளிலும் எவ்வளவோ விளைவுக்கு இடம் அளித்துள்ளது.
முலைகளுக்குப் போட்டி போடும் பிள்ளைகள் மனைவியின் உடம்பில் கொஞ்சம் கீழ்ப்புறத்தில் கிள்ளித் தின்றவன் குசுப்போல் நாறும் வார்த்தைகள் தூக்கிக் காட்றேன் தெரியுதா பாரு போன்ற விஷயங்களை கவிதையில் கையாண்டுள்ளார்.
இவ்வாறெல்லாம் விவாதித்து ஒரு முடிவுக்கு வருவது படிக்கிறவர்களின் விருப்பு வெறுப்புகள் இலக்கியநோக்கு முதலியவற்றைப் பொறுத்த விஷயம்.
கசடதபற மூலம் தெரியவந்த கவிஞர்களில் மற்றும் ஒருவர் கலாப்பிரியா என்னுடைய மேட்டு நிலம் கவனிப்புக்கு உரிய புதுமையான ஒரு படைப்பு.
இந்தக் குளத்தில் நாளை நீர் வந்துவிடும் என்றும் அதனால் நிகழக் கூடிய சிலவிளைவுகளை சிந்திக்கும் பிரிவுகள் அந்திக்கருக்கலில் அலைமோதிக் கரையும் பெண்பறவைக்காக இரங்குகிற விதி ஆகியவை பாராட்டுதலுக்கு உரியவை.
சிரிப்பு மூட்டும் என்பதற்காகப் பேசப்படுகிற கேலிகளும் கிண்டல்களும் சாமர்த்தியக் குறிப்புகளும் சிலேடைகளும் குறும்புத்தனமான விஷமத்தனமான உரைகளும் கவிதை என்ற பெயரில் பிரசுரம் பெற ஆரம்பித்துவிட்டன.
நினைத்த இடத்தில் கவலையற்று நின்ற நிலையில் பெய்து விட்டு மறையும் வால்கள் ஆன மேகங்கள் கொடி மேலேறி ஈர மனைவி ஜாக்கட்டில் தாவிக் குஷியாய் படபடக்கும் காக்கை எழுப்பும் பொறாமை போன்ற விஷயங்களைக் கவிதைப் பொருள் ஆக்கியுள்ளார்.
என்று கேட்கும் கொடும்பாவியும் ஓடிக் கோப்பைகளை ஜெயித்தவனை கிறுகிறுக்கப் பண்ணி கீழே விழ வைத்துக் கோப்பைகள் ஜெயிப்பதைக் கூறும் வெற்றியும் கங்கை கொண்டானின் நல்ல கவிதைகள்.
என் கால்கள் நடந்த தெரு பெற்ற பரிணாமங்களைக் கூறும் காலம் இங்கே வருமுன்னர் இருந்தவை பற்றிச் சொல்லும் ஆரம்பம் போன்றவை பாராட்ட வேண்டிய முயற்சிகள்.
ஒரு ரூபாய் நோட்டை இரண்டாக மடித்த அளவில் தயாரிக்கப்பட்ட அந்த வெளியீடு தமிழ் நாட்டின் எதிர்பார்க்க முடியாத இடங்களிலிருந்தெல்லாம் புதிய புதிய மினிக் கவிதைத் தொகுப்புகள் வெளியிடுவதற்கு உற்சாகமூட்டும் முன் மாதிரியாகத் திகழ்ந்தது.
புதுக் கவிதைக்குக் கிடைத்த வரவேற்பையும் புதுக்கவிதை என்று எழுதப்பட்ட எதையும் பிரசுரிக்கத் தயாராக இருந்த பத்திரிக்கைகளின் போக்கையும் கண்டவர்கள் எதையாவது எழுதி எப்படியாவது அச்சில் தங்கள் பெயரையும் பார்த்து விடவேண்டும் என்ற ஆசையும் அரிப்பும் கொண்டவர்கள் மூன்று வரிகளும் நான்கு வரிகளும் ஒருசில வரிகளும் எழுதி சுலபத்தில் பெயரும் கவனிப்பும் பெற்றுவிட முனைந்தார்கள்.
சிரமமும் சிரத்தையும் பயிற்சியும் பாடுபடலும் இல்லாமலே எழுத்தாளர் என்ற கீர்த்தியை அடைந்துவிட விரும்பியவர்களுக்கும் புதுக் கவிதை எழுதுவது லட்சிய சித்திக்கு வகைசெய்யும் சுலப மார்க்கமாகத் தோன்றியது இந்தக் காலத்தில்.
ஆகவே செக்ஸ் விஷயங்களையும் ஜோக்குகளையும் விடுகதைகளையும் வார்த்தை அலங்காரங்களையும் தமிழ்ச் சொற்களோடு பிற மொழிச் சொற்களைத் தாராளமாகக் கலந்து எழுதுவதையும் கவிதை என்று தரப் பலரும் தயங்கவில்லை.
கவிதைகளில் ஆங்கிலச் சொற்களை அதிகம் விரவி வைப்பதும் கவிதைகளுக்கு என்பது போல் ஆங்கிலத் தலைப்புகள் கொடுப்பதும் சகஜமாயிற்று.
சாதாரண நடப்புக்களையும் சந்தேகங்களையும் சில பிரச்சினைகளையும் உரைநடையாக நேரடியாக எழுதாது வார்த்தைக்குக் கீழ் வார்த்தையாக அடுக்கி ஒரே வாக்கியத்தைப் புதுக்கவிதையாகக் காட்ட முயல்கிற வேலைகளும் நடைபெற்றுள்ளன.
எல்லோருக்கும் இன்பம் தரும் வேசி ஆக அவர் வீட்டுரேடியோவை மதிப்பிடுகிறார் இன்னொருவர்.துறவிக் கோலத்தில் திரியும் சம்சாரிகள் ஆன நரிக்குறவர்களை விஞ்ஞானத்தின் அறைக்கூவல்கள் ஆகவும் சோஷலிசத்தின் புகலிடங்கள் ஆகவும் தரிசித்துக் கவிதை செய்கிறார் மற்றொருவர்.
இவ்வாறு பழைய பழைய விஷயங்களைக் கவிதையாக்குகிறபோது புதுப்புது உருவங்களை உவமைகளை நயங்களைக் கூற வேண்டும் என்றும் அவர்கள் முயற்சிப்பது புலனாகிறது.
உதாரணமாக பனித்துளிகள் பற்றி இருளின் பிரிவுக் கண்ணீர்கள் இரவுக்கலவியின் புல்நுனிப் பிரசவங்கள் ககனவெளிப் பிறப்புக்கள் காற்றுநதி வியர்வைகள் தைமாத வருகையின் தண்டோராக்காரர்கள் என்றெல்லாம் வியந்து எழுதுகிறார் ஒருவர்.
இன்னொருவர் இரவியின் வருகைக்கு இறைத்த முத்துக்கள் இரவியின் உமிழ்நீர் உறங்கும் அரும்பின் வியர்வை நீர் அரும்பு நாசிக்கு தேவன் அணிவித்த மூக்குத்தி கான மகளுக்குப் போகும் நாள் விலக்கு வான உறவுக்குப் பிறந்த ஊமைச் சிறுவிளக்கு என்றும் இன்னும் விதம் விதமாகவும் பனித்துளிகளைக் கண்டு மகிழ்கிறார்.
இவ்விதம் உற்சாகத்தோடு எப்பவாவது ஒன்றிரண்டு தனிக்கவிதைகள் எழுதிவிட்டு திருப்தியோடு ஒதுங்கிப் போகிறவர்கள் எப்படியும் எழுதி முன்னேற முயல்வது என்ற தீர்மானத்தோடு எழுதுகிறவர்கள் எண்ணிக்கை எழுபதுகளின் ஆரம்பவருடங்களில் அதிகம்தான்.
அவைகளைக் கவிதையாக இனங்கண்டு கொள்வதும் அதை மொழியால் மொழி பெயர்த்து கவிதை பண்ணுவதும் ஆன காரியத்தில் அக்கறையோடும் ஆர்வத்துடனும் ஈடுபடும் இவர் இயற்கைக் காட்சிகள் எழுப்பும் மனச்சலனங்களைத்தான் அதிகமாகக் கவிதையாக்கியிருக்கிறார்.
பானுச்சந்திரனின் கவிதைகள் இன்ன உலகில் இன்ன பரிமாண எல்லையில் தான் இயங்கும் என நம் தமிழ் தந்த மொழிவழிச் சாதனா சிறுவட்டச் சிறைக்குள் இருந்து கொண்டு நிர்ணயிப்பதோ எதிர்பார்ப்பதோ தவறாக முடியும்.
நமக்குப் பரிச்சயமான பாதுகாப்புத்தரும் நம்பிக்கை உணர்வு ஊட்டும் உலகங்களும் பரிமாணங்களும் பானுச்சந்திரனின் உலகில் தகர்க்கப்படுகின்றன.
கண்களின் வீச்சு தொடும் அடிவானம் வரையாவது நீங்கள் சென்று அடிவானத்திற்கப்பால் அகன்று விரியும் உலகத்தைப் பற்றிய ஞானம் இருந்தால் தான் அடிவானம் வரை மொழி வகுத்த பாதை வழியே சென்று அதற்கு அப்பால் பானுச்சந்திரன் அமைக்கும் மொழிவழிப் பாதை வழியே அவர் இட்டுச் செல்லும் உலகத்திற்குப் பயணம் செல்ல சாத்தியமாகும்.
ரொம்பவும் முட்டிப்போன அழுது வடிகிற ஏக்கபூர்வமான சந்தோஷங் குதிபோடறவினாடிகளில் இதெல்லாம் வேறு வேறு வித பாவங்களுடன் என்னில் படிந்தவை.
என்று தொடர்ந்து முடிவிலாக் கோடையை எண்ணும் கவி நினைவுச் சுவடுகள் ஆகவும் விலகிய கனவுகள் ஆகவும் போய்விட்ட இனிய அனுபவங்களையும் புதிய சுவைகளையும் கூறுகிறார்.
இறுதியாக ஞானரதம் இதழ் ஒன்றில் அக்கினிபுத்திரன் எழுதியுள்ள பொற்காலப் பொய்கள் சிந்தனை நிறைந்தது சிந்திக்கத் தூண்டுவது.
அக்காலத்தில் நிலவியதாகச் சொல்லப்படும் பெருமைகள் பலவற்றையும் அடுக்கிச் செல்லும் கவிதை தொடர்ந்து சங்கப் பாடல்கள் காட்டும் கால நிலைமைகளைக் கூறுகிறது.
தேசப் பிதாவுக்கு ஒரு தெருப் பாடகனின் அஞ்சலி எழுதிப் பிரசித்தி பெற்ற மு.மேத்தா தீபம் இதழ்கள் மூலம் நன்கு அறிமுகமாகியுள்ளார்.
மிகுந்த கவனிப்பையும் பாராட்டுதல்களையும் பெற்ற அவரது கண்ணீர்ப்பூக்கள் மரங்கள் போன்ற நீண்ட கவிதைகளும் ஓர் அரளிப் பூ அழுகிறது.
மகாத்மாவின் சிலைகள் உடைக்கப்படுவதைக் கண்டு மனம் குமைந்த மேத்தா தேசப்பிதாவுக்கு ஒரு தெருப் பாடகனின் மறு அஞ்சலி என்ற சோக கீதத்தையும் இசைத்துள்ளார்.
எழுத்து இலக்கிய வட்டம் இதழ்களில் பசுவய்யா என்ற புனைப்பெயரில் புதுமைச் சுவையும் அறிவொளியும் அர்த்த கனமும் பொதிந்த கவிதைகள் எழுதிய சுந்தரராமசாமி இடையில் பல வருஷங்கள் எழுதாமலே இருந்தார்.
நான் கண்ட நாய்கள் நடுநிசி நாய்கள் பின்திண்ணைக் காட்சி காற்று போன்ற காட்சி அனுபவங்களும் ஆந்தைகள் சவால் போன்ற பொருள் பொதிந்த கவிதைகளும் நாகரிக மங்கையர் போக்கை பரிகசிக்கும் பூக்கள் ஆவேச மேடைப்பேச்சுக்களின் தன்மையைக் கிண்டல் செய்யும் வார்த்தைவளம் ஆகியவையும் மனஉணர்வுகளை வெளிப்படுத்தும் தெருப்பாராக்காரருக்கு பிரமைகள் ஆகியனவும் பசுவய்யாவின் தற்காலநோக்கையும் மனநிலைகளையும் பிரதிபலிக்கும் படைப்புகள் ஆகும்.
மனித சமுதாயத்தின் துக்கங்கள் துயரங்கள் இங்கேயானாலும் எங்கேயானாலும் உறவும் சொந்தமும் கொண்டாடி பங்கு கொண்டு அவைகளை வேரோடு சாய்க்க எழும் வெண்கல நாதங்கள் நாங்கள்.
மனிதாபிமானம் முற்போக்கு உழைப்பின் பெருமிதம் விஞ்ஞானம் இவற்றைக் கவிதைக் கலையில் உயிர் வனப்போடு அள்ளிப் பொழியும் வித்தக விரல்கள் எங்களுடையவை.
நவநவமான உத்திகளில் புதுப்புதிதான உருவ வார்ப்புகளில் சமூகத்தில் நசுக்கப்பட்டவர்களின் நியாயங்களை உள்ளடக்கமாகப் புனையும் இலக்கியவாதிகள் நாங்கள்.
முற்போக்கு மனிதாபிமானம் ஆகிய நல்லிலக்கியப் பண்புகளைக் கூர்மைப் படுத்தவல்ல தத்துவங்களைக் கவித்துவங்களோடு இரண்டறக் கலந்து இலக்கிய அரங்கில் நாங்கள் புனிதப்போர் நடத்துகிறோம்.
எத்தனை காலத்திற்கு அச்சமும் பேடிமையும் அடிமைச் சிறுமதியும் சமூகத்தின் நீதிகளாகப் போதிக்கப் படுகின்றனவோ அத்தனை காலத்துக்கு எங்கள் கவிதைகளில் கோபத்தொனி இழையோடத்தான் செய்யும்.
ஆனால் தலைதெறிக்க ஓங்காரக்கூச்சல் போடுவதே கவிதை புரட்சிக் கவிதை என்று சொல்லமாட்டோம்.கோஷங்களின் ஊர்வலமே கவிதை என்பதை நாங்கள் மறுதலிக்கிறோம் அந்தப் போலி இலக்கியத்தனம் எங்களுக்குக் கிடையாது.
எனில் சேரன் செங்குட்டுவனின் பஞ்சகல்யாணிக் குதிரையில் இன்று நாம் சவாரி செய்ய முடியாது என்பதால் பாரியின் தேர் நமது முல்லைக் கொடிகளுக்குப் பந்தற்கால் ஆகமுடியாது என்பதால் கலா மாற்றங்களுக்கான கருத்து மாற்றங்களை வடிவ மாற்றங்களை படைப்பது சிருஷ்டி கர்த்தாவின் உயிரினும் மேலான உரிமை என்பதை எக்காளமிட்டு எடுத்துக் கூறுவோம்.
நிகழ்காலத்தின் சத்தியங்களையும் வருங்காலத்தின் மகோன்ன தங்களையும் தரிசிப்பதற்காக உண்மையும் உணர்ச்சியுமே இருசிறகாய் கொண்டு கவிதை வானத்தில் சஞ்சரிக்க முன் வந்த முற்போக்குக் கவிஞர்களே வானம்பாடிகள்.
சமுதாய அவலங்களைக் கண்டு தார்மீகக் கோபம் கொண்டு தங்கள் உள்ளத்தின் உணர்ச்சிகளுக்குக் கவிதை வடிவம் தர முயன்ற இக்கவிஞர்களின் விலை இல்லாக் கவிமடல் தான் வானம்பாடி.
கோவையில் கடந்த பத்தாண்டுகளுக்கும் மேலாக இயங்கி வந்த இலக்கிய அமைப்புகளிலிருந்து ஒரு குறிப்பிட்ட காலத்தின் குறீயீடாக வானம்பாடி சிறகடிக்கத் தொடங்கியது.
தமிழ்நாட்டின் கலாச்சார அரசியல் பொருளாதாரப் பிரச்சனைகளைப் பற்றி இவ்வியக்கம் சரிவரத் தெரிந்து கொள்ளாமல் தன்காலடியை முன்வைக்கக்கூடாது.
சமூகப் பிரக்ஞையுடன் மிகச் சிறந்த கவிதைகள் படைக்கப்பட்டதும் கவிதைத் துறைக்கே அதிகம் தொடர்பில்லாத பலர் இதன் பொது ஈர்ப்பால் கவர்ந்திழுக்கப்பட்டதும் கவிதை புலவர்களின் செய்யுள் கட்டிலிருந்து விடுபட்டு மக்களின் அரவணைப்பில் மகிழத் துடித்ததும் முற்போக்கு எண்ணத்துடன் எண்ணற்ற விலையிலாக் கவிமடல் வெளிவந்ததும் இயக்கங்கள் ஆங்காங்கு அணி திரளத்தொடங்கியதும் தனிமனித வாதத்துக்கெதிரான சமூக யதார்த்தவாதம் தன் தத்துவ பலத்தோடு வியூகம் அமைத்ததும் இந்தக் காலத்தில் தான் வானம்பாடி கட்சி சார்பற்ற ஒரு கவிதை இயக்கம்.
ஆகவே வானம்பாடி இதழில் கோவை வட்டாரத்துக் கவிஞர்கள் மட்டுமல்லாது தமிழ்நாட்டின் பல பகுதிகளிலும் உள்ள மனிதாபிமான முற்போக்குக் கவிஞர்கள் பலரும் கவிதைகள் எழுதியிருக்கிறார்கள்.
பெயர் பெற்ற கவிஞர்களோடு ஆற்றலால் ஆர்வத்தால் உழைப்பால் முன்னுக்கு வந்து கொண்டிருந்தவர்களும் புதிதாக எழுத முன்வந்த உற்சாகிகளும் தங்கள் படைப்புகளை வானம்பாடியில் வெளியிட்டுள்ளனர்.
இப்படிப் பலபார்வைகளைச் சித்திரிக்கிறது முள் அக்னிபுத்திரன் சத்தியமேவஜயதே ஏகாதிபத்திய வேசியே நீங்கள் வல்லினங்கள் அல்ல புதிய போர்வை போன்ற கவிதைகளை வானம் பாடியில் எழுதியுள்ளார்.
இந்த ஞானம் பொதிந்த மண்ணின் இன்றைய அவலங்களையும் சமுதாயப் பார்வை பெறாத எழுத்துக் கலைஞர்களையும் வியட்நாமில் அட்டூழியம் புரிந்த அமெரிக்காவின் போக்கு பற்றியும் இந்திய சுதந்திரத்தின் பயனற்ற தன்மை குறித்தும் இக் கவிதைகள் பேசுகின்றன.
முற்போக்குக் கருத்துக்களையும் சூடான எண்ணங்களையும் வெளியிடத் துடிக்கும் அக்கினிபுத்திரன் சில சமயங்களில் ஆரவாரச் சொற்களை அநாவசியமாக அள்ளிக் கொட்டுவதிலும் அடுக்கி வைப்பதிலும் ஆர்வம் காட்டிவிடுகிறார்.
சக்திக்கனலின் ஒரு ரோடு ரோலரின் பவனி தமிழன்பனின் நயனதாரா கங்கை கொண்டானின் சில நைலான் கனவுகள் எரிகின்றன பிரபஞ்சனின் துவங்காத புயல்களின் பிரார்த்தனைகள் பா.
செயப்பிரகாசத்தின் மக்கள் கவிஞனுக்கு ஒரு விண்ணப்பம் மு.மேத்தாவின் தாலாட்டுக் கேட்காத தொட்டில்கள் போன்ற பல இனிய கவிதைகளை வானம்பாடி தந்துள்ளது.
நீளம் நீளமான கவிதைகள் எழுதுவதில் உற்சாகம்காட்டிய வானம்பாடிக் கவிஞர்கள் பின்னர் சிறுசிறு சிந்தனைகளையும் புதிர்களையும் புதிய பொருள் புது விளக்கம் சொல்லும் சாமார்த்தியப் பிரயோகங்களையும் கவிதை என்று பெயர் பண்ண முயன்றிருப்பதையும் குறிப்பிடத்தான் வேண்டும்.
வேறு பல நோக்குகளிலும் கவிதைகள் சிருஷ்டிப்பது குற்ற மல்ல என உணர்ந்தவர்கள் போல் இதர ரகங்களிலும் சிலர் கவிதைகள் எழுதியிருக்கிறார்கள்.
வெவ்வேறு காலகட்டங்களில் கவிஞர் கதைஞர் நாடகாசிரியர் அநேகர் அவரவர் கற்பனைக்கும் மனோபாவத்துக்கும் கண்ணோட்டத்துக்கும் ஏற்றபடி அகலிகை கதைக்கு புது மெருகு தீட்டி மகிழ்ந்திருக்கிறார்கள்.
வரலாற்றில் உடமையும் உழைப்பும் பிரிந்த நிலையில்ஆதிக்கமும் அடிமைத்தனமும் ஏற்பட்ட நிலையில் உடலும் உள்ளமும் பிளவுண்ட நிலையில் ஆணும் பெண்ணுமாக மனிதன் சிதைந்த நிலையில் தெய்வங்களும் பேய்களும் விரிந்த நிலையில் இவை ஒவ்வொன்றிலும் மற்றதன் உண்மை சிக்கித் தவித்த நிலையில் மனிதனின் அவலமே இந்தப் படைப்பாக கிளைகள் விரிந்திருக்கிறது.
படைப்புக்காலம் தொட்டு இன்றுவரை அடக்கி ஒடுக்கி அமுக்கி வைக்கப்பட்டு அலட்சியப்படுத்தப் பெற்று அவமதிக்கப்பட்டு உரிய முறையில் கௌரவிக்கப்படாமலும் திருப்தி செய்யப்படாமலும் குமைந்து கொதிக்கிற பெண் இனத்தின் எடுத்துக் காட்டு அகலிகை.
கணவன் என்பவன் இந்நிலையில் ஆசைப்புயல் அடித்தடித்துத் திமிர்ந்து கிடந்த தசைத் தீயை எந்த நாய்க்கு முன்னரும் எடுத்தெறியத் தயாரானாள் அகலிகை.
காட்டுச் சிந்தனைப் புதர்களை வெட்டி வாழ்வின் நேர்பாதையை வகுப்பதற்கே வச்சிரம் எடுத்ததாகச் சொன்ன இந்திரன் அகலிகை மனசைக் கவர்ந்து அவள் உடலுக்கும் மிகுந்த சுகானுபவம் தருகிறான்.
இந்திரனை வெற்றி கொள்ள கருதிய முனிவர் எங்கும் எப்பொருளாகவும் எவராகவும் எல்லா இயக்கமாயும் இருக்கும் இறைவனைக் கற்பித்து இறைவன் ஆட்சியை எழுப்பி இந்திரனுக்கெதிராக நிறுத்தி இந்திரன் உட்பட எவரும் அவனன்றி அசைவதற்குரிமையில்லை என்று முழங்கினார்.
காலத்திரை விழுந்தெழும் வேறொரு காலத்தில் ஆண்டான் அடிமை இல்லாத காலத்தில் இன்பமும் ஞானமும் இணைந்த பொழுதுகளில் உடலும் உள்ளமும் கூடும் கோலத்தில் மனிதனாக மறுபிறப்பெடுப்பேன் என்கிறாள் அகலிகை.
வானம்பாடிகளின் மானுடகீதங்கள் வானம்பாடி இதழ்களிலும் இதர பத்திரிக்கைகளிலும் வெளிவதந்தவை தேர்ந்து தொகுக்கப்பட்டு வெளிச்சங்கள் என்ற பெயரில் வைகறை வெளியீடு ஆகப் புத்தக உருவம் பெற்றுள்ளன.
மனிதாபிமானமும் சமுதாயப் பார்வையும் தன்னம்பிக்கை ஆற்றலும் எதிர்காலக் கனவுகளும் கொண்டு கவிதை வானத்தில் உற்சாகமாகப் பறக்கத் தொடங்கிய வானம்பாடிகள் சாதித்திருப்பது சிறிதேயாகும்.
இந்தக் கதம்பத்தில் மல்லிகையும் இருக்கும் முல்லையும் இருக்கும் மருக்கொழுந்தும் இருக்கும் அரளிப்பூவும் இருக்கலாம் என்று அவர்கள் தங்கள் எண்ணத்தை வெளியிட்டுள்ளனர்.
மனித வர்க்கத்தின் நன்மைக்காக என்ற அடிப்படையில் மனிதாபிமானத்தோடும் சமுதாய மூடபழக்கவழங்களைச் சாடியும் சமுதாய அழுகல்களை அடிப்படியே பார்த்தும் உணர்ந்தும் பொருளாதாரச் சிக்கலில் புரண்டு அனுபவித்தும் எழுதிய கவிதைகள் என்று பலராமன் தன் படைப்புகளை அறிமுகம் செய்துள்ளார்.
ராசிபுரத்திலிருந்து வெளி வந்த இத்தொகுப்பில் மானுடம் பாடும் வானம் பாடிகள் பலருடைய முற்போக்கு கருத்துக்கள் கொண்ட கவிதைகள் இடம் பெற்றுள்ளன.
பத்திரிகைகளில் எழுதுவதில் நம்பிக்கை இல்லாதவர் என்று விளம்பரப்படுத்திக் கொண்ட ராமியின்எந்தப் பத்திரிக்கையிலும் வெளிவந்திராத கவிதைகள் என்று சில ஆக்கங்கள் புத்தகத்தின் ஒவ்வொரு பக்கத்தில் மட்டுமே அச்சிடப்பெற்றுள்ளன.
மாறுதலுக்காக அல்ல மாற்றத்திற்காகவே சிந்திக்கிறோம் என்ற இதயஒலியோடு முத்துப் பொருநன் நீலவண்ணன் கலையரசு ஆகியோர் தங்கள் புரட்சிகர எண்ணங்களை புதுக் கவிதைகளாக ஆக்கியிருக்கிறார்கள்.
இலக்கியம் என்பது மொழிப்பற்று நாட்டுப்பற்று இனப்பற்று என்கிற குறுகிய கட்டுக்கோப்புக்குள் சிக்கி விடாமல் இவற்றையெல்லாம் கடந்து நிற்கும் மனித சமுதாயப் பற்றை மட்டுமே கொண்ட பரந்த மனப்பாங்கிலே முகிழ்க்க வேண்டும் அது தனிமனித சமுதாய நம்பிக்கைகளை வளர்க்க வேண்டும் எல்லோருக்கும் எல்லாம் என்ற நம்பிக்கையை தனி மனிதனிடத்திலும் ஏற்படுத்த வேண்டும் என்பது விவேகசித்தனின் அவா என்ற அறிவிப்புடன் செயல்பட்டார்கள் இக்குழுவினர்.
பொதுவாக சமூக முன்னேற்றத்துக்காக சிந்திக்கும் தார்மீகக் கோபங் கொண்ட இளைஞர்களின் கனவுகளை எண்ணங்களை துடிப்பான உணர்ச்சிகளை வெளியிடும் சிறு சிறு முயற்சிகளாகவே இவை அமைகின்றன.
அநேக சமயங்களில் இவற்றில் பெரும்பாலானவை ஆசைகளின் மலர்ச்சிகளாகவும் வெறும் ஆர்வத்தின் வெளிப்பாடுகளாகவுமே தோன்றுகின்றன.
பத்திரிக்கைகளில் எழுதுவதோடும் சிறு சிறு தொகுப்புகளாக வெளியிடுவதோடும் திருப்தி காணாத நிலைமை ஏற்பட்டு விட்டது கவிதை எழுதிவோரிடையே.
அஞ்சலி செம்மண் பிச்சைக்காரி குடிகாரன் புல் நடைபாதை தளிர் புழுதி ஊமை வானவில் விலைமகளிர் போன்ற பல விஷயங்களைப் பற்றியும் அவர் எழுதியிருக்கிறார்.
கவிஞர் இன்குலாப்பின் முற்போக்குக் கவிதைகளை மகரந்தங்களிலிருந்தும் துப்பாக்கி ரவைகள் என்று இளவேனில் அறிமுகம் செய்து நீண்ட முன்னுரை எழுதியுள்ளார்.
நாடோடிகள் வயல் வெளிகளின் கதாநாயகன் பிரமிடுகளிலிருந்து அடிமைகள் விடுதலைப் பிரகடனம் செய்கிறார்கள் போன்ற புதுமை நோக்கும் உணர்ச்சி வேகமும் கொண்ட படைப்புகள் இதில் உள்ளன.
பருவப் பயணம் பழகத் தயார் ஆகி கள்ளக்காதல் நடத்தும் பூங்கொடி பற்றிய கள்ளத்தோணி பாலைவனப் பாதையை வர்ணிக்கும் மணல் வழி போன்ற புதுக்கவிதைகள் இதில் இருக்கின்றன.
சேலம் தமிழ் நாடனின் முற்போக்குக் கவிதைகள் மண்ணின் மாண்பு என்ற புத்தகமாகவும் ஸெக்ஸ் கவிதைகள் காமரூபம் என்றும் வெளிவந்தன.
செல்லம் தனக்குப் பிடித்த தான் மிகுதியாக ரசித்த புதுக்கவிதைகளை இலக்கிய பத்திரிக்கைகள் பலவற்றிலிருந்தும் தொகுத்து எடுத்து விதி என்ற புத்தகமாக வெளியிட்டார் வல்லிக்கண்ணன் முன்னுரையுடன்.
கவிஞர் மீரா சமூக அவலங்களை அரசியல் உலக அக்கிரமங்களை ஊழல் பேர்வழிகளின் லீலைகளை எல்லாம் நகைச்சுவையோடு குத்திக்காட்டும் கவிதைகள் எழுதியுள்ளார்.
சி.சு.செல்லப்பா மாகத்மா காந்தியின் வாழ்க்கையையும் இந்தியாவின் இன்றைய நிலையையும் சிந்தித்து எழுதிய நீ இன்று இருந்தால் என்ற குறுங்காவியம் தனிப் புத்தகமாக்கப்பட்டது.
தஞ்சை மாவட்டம் தலைஞாயிறு என்ற ஊரில் உள்ள தலைஞாயிறு இலக்கிய அமைப்பு நாற்றங்கால் என்ற தொகுதியைத் தயாரித்து வெளியிட்டது.
பரிணாமன் தனது கவிதைகளை ஆகஸ்டும் அக்டோபரும் என்ற புத்தகமாகத் தொகுத்திருக்கிறார் தொழிலாளித் தோழர்களுக்கு உணர்ச்சி ஊட்டும் நோக்கத்தோடு சமுதாயப் பார்வையுடன் எழுதப்பட்ட முற்போக்குக் கவிதைகள் இவை.
தமிழ் இலக்கியத்தின் வளர்ச்சிக்கும் வளத்துக்கும் ஈழத்து எழுத்தாளர்கள் அரும்பணி ஆற்றியுள்ளனர் ஆற்றி வருகிறார்கள்.
எனவே ஈழத்து எழுத்தாளர்களின் சாதனையைக் கவனத்துக்கு கொண்டு வராத எந்த இலக்கிய வரலாறும் பூரணத்துவம் பெற்றது ஆகாது என்பது என் கருத்து.. புதுக்கவிதைத் துறையில் ஈழ நாட்டில் குறிப்பிடத் தகுந்த ஆக்கவேலைகள் கிராம ஊழியன் கலாமோகினி காலம் தொட்டே நடந்து வந்துள்ளன.
ஈழத்துக்கவிதை வளர்ச்சியில் குறிப்பிடத்தக்க முனைப்பான சில மாற்றங்களை ஏற்படுத்தியவர்கள் நாற்பதளவில் தோன்றிய மறுமலர்ச்சிக் குழுவினர் ஆவார்.
பழைய செய்யுள் மரபில் நவீன கவிதைக்குரிய இயல்புகளைப் புகுத்திச் சாதனைபுரிந்த மறுமலர்ச்சி குழுவினரே ஈழத்தின் புதுக்கவிதை ஆரம்ப கர்த்தாக்களும் கூட அவர்களுள் வரதர் தி.ச.
வாழ்க்கை முறை கல்வி முறை முதலியவற்றில் ஏற்பட்ட மாற்றங்களும் சஞ்சிகைகளின் தோற்றமும் புதிய சிந்தனைகளின் தாக்கமும் புதுமை வேட்கையும் இளமைத் துடிப்பும் ஒன்றுபட்டு இக்குழுவினரிடம் நவீன இலக்கியத்தில் ஈடுபாட்டினை ஏற்படுத்தின.
இவர்களது இம்முயற்சிக்கு சமகாலத் தமிழ் நாட்டின் போக்கு பெரிதும் உந்து சக்தி அளித்தது மணிக்கொடி சூறாவளி பத்திரிகைகளினால் ஈழத்து எழுத்தாளர்கள் பாதிப்பு பெற்றிருந்தனர்.
வரதர் கவிதை இயற்கைக் கூத்தை அச்சம் கலந்த அனுபவ உணர்ச்சியுடன் விவரிக்கிறது ந.பி கவிதை வியப்புணர்ச்சியுடன் அதிசயிக்கிறது.
ஆரம்பகாலப் புதுக்கவிதைகள் பெரும்பாலும் வாழ்க்கை பற்றிய பலதரப்பட்ட சிந்தனைகளையும் இயற்கை பற்றிய அனுபவங்களையுமே உள்ளடக்கமாகக் கொண்டிருந்தன.
வாழ்க்கை நிலையாமை பற்றி எழுதியவர்களுக்கு மாறாக பாரதி எனும் முற்போக்கு இலக்கிய சஞ்சிகையில் எழுதியவர்கள் நம்பிக்கைக் குரல் எழுப்பினார்கள்.
தோன்றி வளர்ந்த இலக்கிய சஞ்சிகைகள் மறைந்து போனதும் படைப்பாளிகளிடையே சோர்வு மனோபாவம் தலையெடுத்ததும் இதற்குக் காரணமாக அமையும்.
யோகராஜா எழுதியுள்ள ஈழத்துப் புதுக் கவிதையின் சில போக்குகள் என்ற கட்டுரையில் காணப்படும் சில கருத்துக்களை இங்கு எடுத்து எழுதுவது பொருத்தமாக இருக்கும் என்று எண்ணுகிறேன்.
ஏறத்தாழ கடந்த பதினைந்தாண்டுக் கால ஈழத்துப் புதுக்கவிதை வளர்ச்சியில் அவதானிக்கத்தக்க சில பண்புகளுள் இவற்றை மதிப்பீடு செய்யும்போது தமிழ்நாட்டுப் புதுக்கவிதைப் போக்கிலிருந்து வேறுபட்ட சில பண்புகளையும் தனித்துவப்போக்குகளையும் இனங்காண முடிகிறது.
இன்றைய ஈழத்துப் புதுக்கவிதையாளருள் பெரும்பாலானோர் எழுத்து சஞ்சிகையின் தாக்கத்தால் எழுதத் தொடங்கியவர்களே எழுத்தில் வெளிவந்த புதுக்கவிதைகளே புதுக் கவிதை எழுதும் உந்துதலையும் ஏற்படுத்தின.
எனினும் எழுத்து காட்டிய வழியில் இவர்கள் செல்லவில்லை எழுத்தில் பெரும்பாலானோர் எழுதியது போன்றோ அல்லது இன்னும் எழுத்துப் பரம்பரையினர் சிலர் எழுதுவது போன்றோ தனிமனித அக உளைச்சல்கள் கனவுகள் ஏமாற்றங்கள் மரணம் விரக்தி காமம் போன்ற விஷயங்கள் ஈழத்துப் புதுக்கவிதையின் உள்ளடக்கமாக அமையவில்லை.
மாறாக சமுதாய நோக்குடைய ஏதோ ஒரு விதத்தில் சமுதாயக் குறைபாடுகளைப் பிரதிபலிக்கிறபுதுக்கவிதைகளே இங்கு மிகுதியாக வெளி வருகின்றன.
ஈழத்து நாவல் சிறுகதை என்பவற்றில் காணப்படும் தன்மை ஈழத்துப் புதுக்கவிதைகளிலும் அமைந்துள்ளமை குறிப்பிடத்தக்க அம்சமாகும்.
யாப்பு முறிவு சொற் செறிவு கருத்து முதன்மை முதலியன மட்டுமின்றி படிமம் குறியீடு ஆகியவற்றையும் கொண்டமையும்போது தான் புதுக்கவிதை என்பது முழுமை எய்துகின்றது.
இவ்வாறு படிமம் குறியீடு முதலியன இடம் பெறாமலும் பேச்சு வழக்குச் சொற்கள் சொற்றொடர்கள்பேச்சமைதி எளிமை முதலியன இடம் பெறுவதாலும் ஏற்படும் பயன் விதந்துரைக்கத்தக்க ஒன்றாகிறது.
குறியீடு படிமம் உவம உருவகத்தொடர்கள் மிகுதியாக இடம் பெறுவதனால் தெளிவின்மை ஏற்படுவதோடு புதுக்கவிதை வளர்ச்சிக்கும் அது குந்தகமாகின்றது.
எவ்வாறு மரபு வழிக் கவிதைகளில் கருத்துக்களை வெளிப்படுத்த சில சமயம் யாப்புத் தடையாக இருக்கிறது என்று கூறப்படுகிறதோ அவ்வாறே புதுக்கவிதைகளில் மேற்கூறிய இயல்புகளினால் கருத்திலே விளங்கிக் கொள்ள முடியாத நிலை உருவாகும்.
உருவாகவே மரபு வழிக் கவிதையிலிருந்து புதுக்கவிதை கிளைத்தது போல புதுக்கவிதையிலிருந்து பிறிதொரு வகைக் கவிதை உருவாதல் சாத்தியமாகலாம்.
சொற்றொடர்கள் பேச்சோசைப் பண்பு அமைதல் எளிமை தொடர்ந்தும் பழமொழிகள் நாட்டுப் பாடல் தன்மைகள் முதலியனவற்றோடு நன்முறையில் விருத்தியுறுமாயின் எதிர்க்காலத்தில் புதுக்கவிதை பயனுடையதாகச் செழித்து வளர அதிக வாய்ப்பு இருக்கிறது.
புதுக் கவிதை வரலாற்றை இவ்வளவு தூரம் கவனித்த பிறகு இது இன்று எவ்வாறு உள்ளது புதுக்கவிதை உண்மையான வளர்ச்சிப் பாதையில் போகிறதா புதுக் கவிஞர்கள் பெரும்பாலோரின் தற்காலப் போக்கு எப்படி இருக்கிறது என்று சிந்திக்க வேண்டிய ஒரு கட்டத்தை அடைந்திருக்கிறோம்.